Британските преговарящи за Брекзит обмислят да поискат от ЕС по - дълъг „ преходен период “ от предложените досега две години , поради загриженост , че той няма да бъде достатъчно дълъг за подготовката на страната да напусне организацията . Вестник „ Индипендънт “ цитира източник в Брюксел , че британците са повдигнали въпроса на последните срещи и се очаква да го повдигнат пак при подновяването на преговорите . Възможността за удължаване на „ преходния период “ идва на фона на недоволството от крайната десница в редиците на управляващите тори за превръщането на Великобритания във „ васална държава “ и задаващия се пореден кръг от преговори за Брекзит . Позовавайки се на източник в Брюксел , днешното издание на „ Индипендънт “ пише , че британски дипломати са признали , че има нужда „ преходният период “ да продължи след 2021 година и те ще се опитат да уредят въпроса на следващите преговори . Още през ноември вицепремиерът на Ирландия Саймън Ковъни заяви , че „ двугодишният преходен период е нереалистичен “ . Министърът на финансите в сянка Джон Макдонъл дори направо предложи период от 3 - 4 години . Главният преговарящ от ЕС Мишел Барние бе заявил , че преходният период трябва да приключи до 31 декември 2020 година , а Тереза Мей в нейната прословута реч във Флоренция поиска преход в рамките на около две години . Удължаването на „ преходния период “ обаче тревожи евроскептиците , защото на Великобритания ще се наложи през това време да приеме всички нови европейски закони без обаче да има право да взема отношение по тях . Говори се , че Тереза Мей скоро ще бъде изправена пред вот на недоверие в нейната Консервативна партия , заради следваната от нея линия по Брекзит .